== 9. Tavle ==
Gilgamesh flakkede rundt i vildmarken og vurderede, om han ville dø, men var for bange for døden og ville i stedet for søge evigt liv hos Utanapishtim (tilsvarende [[Bibelen]]s [[Noa]]), søn af Ubartutu. Han nåede frem til et bjergpas, var skrækslagen ved synet af løver, og bad til måneguden [[Sin (gud)|Sin]]. Efter en drøm om en kriger nåede han frem til Mashu-bjergene, hvor [[skorpion]]mænd vogtede solen. Synet af skorpionmændene fyldte kongen med skræk; men han tvang sig til at gå nærmere. Skorpionvæsnet råbte til hunnen: "''Ham der kommer, har gudekrop!''" Skorpionhunnen svarede: "''Kun to tredjedele af ham er gud, en tredjedel er menneske.''" Skorpionhannen råbte: "''Hvorfor har du rejst så langt?''" Gilgamesh forklarede, at han ledte efter Utanaphishtim, som havde evigt liv og måske ville røbe hemmeligheden om det. Skorpionvæsnerne advarede ham først mod den farlige rejse, men beskrev så en mørk [[tunnel]] under bjergene, solgudens sti (måske mellem solnedgang og daggryet?). Kongen snublede frem i det endeløse mørke og kom ud i lyset igen i en have af [[juvel]]er.<ref>{{Cite web |url=http://www.ancienttexts.org/library/mesopotamian/gilgamesh/tab9.htm |title=Epic of Gilgamesh: Tablet IX<!-- Bot genereret titel --> |access-date=24. august 2016 |archive-date=21. august 2016 |archive-url=https://web.archive.org/web/20160821161450/http://www.ancienttexts.org/library/mesopotamian/gilgamesh/tab9.htm |url-status=ok }}</ref>
Litteratur Samfund Historie Kultur Civilisationer